IPPJ

Èn IPPJ (e francès : Institut Public de Protection de la Jeunesse; ci sereut, e walon, èn I.P.W.Dj. (Institut Publik di Waerantixhaedje des Djonnesse), el Beldjike, c' est ene måjhon la k' on djudje d' efant pout plaecî on djonne di 12 a 18 ans.

 Sôres di djonneas ki sont la lodjîs 
C' est des efants d' djudje, sins parints, ou avou on parint ki n' s' end ocupe nén, ou ki n' est nén capåbe d' aclever èn efant (sôlêye, drouctés, ribasteyes famile avou des risses po l' efant, evnd.)

Si l' djudje d' efant trouve ki l' djonnea, ou l' djonnete, di dpus d' 16 ans, est ddja responsåve di ses akes, et k' i (ele) doet esse esse pûneye, i pout dissaizi l' cas, et l' evoyî adon e penitincî (lomé asteure e francès CFF, Centre Fermé Fédéral ey e walon C.C.F., Cloyou Cinte Federå).

 Dins les Belès Letes e walon 
On ndè cåze dins Sapinse Seur Lidiye da Emile Gilliard.

Seur Lidiye ritrouve ene djonnete dins ene rouwalete di Lidje, k' a l' air d' esse drouctêye. Ele li ramoenne e s' covint. Mins cwè fé l' londmwin : «Nos aléns esse oblidjeyes di telefoner al police po dire cwè. Elle aléve surmint esse evoyeye dins èn I.P.P.J., ene måjhone po des djonnes come leye.» (p. 72).

Categoreye:Djonnesse
Categoreye:Siervices publiks
Categoreye:Djustice